Lapin ammattikorkeakoulu

Yrjö Koskenniemi

Kauppakatu 58

95400 Tornio

Tehtävä 21.5.2020

**Full Stack -projektin (varausjärjestelmän) tilannekatsaus**

Tehtävänämme oli tuottaa Full Stack-projektina varausjärjestelmä, jonka avulla pystyi varaamaan resursseja Lapin amkin Tornion kampuksella.

Työ onnistui mielestäni kohtalaisesti. Tyytyväinen olin käyttäjänäkymään, joka toimi sikäli hyvin, että siinä pystyi kirjautumaan käyttäjätunnuksilla, rekisteröitymään uusilla tunnuksilla sekä tietysti varaamaan resursseja. Ainoa, mikä asia ei toiminut, oli käyttäjän salasanan vaihto. Tähän olisi varmaan vaadittu viikko enemmän aikaa, sillä tämä oli hieman haastava kohta, johon olisin tarvinnut lisää avustusta muun kiireen keskellä. Salasanojen kryptaus toimi sekä käyttäjillä että admineilla, aivan ensimmäisenä tehtyä käyttäjätunnusta lukuun ottamatta.

Sen sijaan admin (järjestelmänvalvojan) näkymässä oli enemmän puutteita: adminin kirjautuminen, uuden adminin lisääminen ja varausluettelon näkyminen toimivat, mutta esimerkiksi adminin poisto ei toiminut. Samoin en saanut resurssin lisäystä toimimaan. Myös käyttäjän haku onnistui sillä ehdolla, että haki vain yhdellä sanalla (ei esim. Aale Lehtoniemi vaan pelkkä Aale tai Lehtoniemi).

Yleisesti arvioisin, että onnistuin työssäni kohtalaisesti tavoitteisiin nähden ja että työ on kohtalaisen valmis. Luultavasti olisin avustettuna saanut ongelmakohdat viikon sisällä tästä päivästä (21.5.2020) toimimaan. Olisin kyllä toivonut parempaa tulosta etenkin admin-puolen osalta mm. resurssien lisäämisessä, ja käyttäjäpuolella unohtuneen salasanan lähettämisessä, mutta nähtävästi nämä ovat tämänhetkiselle osaamiselleni liian vaativia ominaisuuksia.